Empreses Archives - Page 18 of 53 - Comunicatur\nEls cellers Gramona situats a l’Alt Penedès, a 30 km al sud de Barcelona, té previst inaugurar un petit hotel per potenciar l’oferta d’enoturisme.\nEls usuaris volen flexibilitzar les seves necessitats en les destinacions i la tecnologia ho ha de permetre. Per ara tenim aplicacions que permeten donar a conèixer informacions estàndards, els grans titulars d’una destinació (què fer, on anar, què comprar). Els turistes han de tenir la possibilitat de modificar i adaptar els plans durant el viatge.\nLes traves per a la posada en marxa d’un AVE privat a Espanya segueixen creixent. De poc ha servit l’anunci de la Comissió Nacional dels Mercats i la Competència (CNMC) autoritzant un nou operador ferroviari convivint amb Renfe (i sobre les mateixes vies) si els possibles operadors no poden comptar amb combois.


Expedició carnet de venedor/a de mercat municipal de Districte\nExpedició de carnet de venedor/a a la persona titular d´una parada de un mercat municipal de Districte\nEstar donat/da d´alta en el Régim Especial de Treballadors Autònoms de la Seguretat Social. (Comprovació que farà directament l'Ajuntament si no mitja oposició expressa de la persona interessada)\nEn qualsevol moment i en tot cas sempre amb anterioritat a l'inici de l'activitat de venda per la persona titular.\nTres fotografies de la persona titular, mida de carnet i actuals, es lliuraran en el Servei de Comerç i Proveïments, o a l'encarregat del Mercat corresponent.\nLes tres fotografies de la persona titular, mida de carnet i actuals, es lliuraran en el Servei de Comerç i Proveïments, o a l'encarregat del Mercat corresponent.\nCarnet de venedor al titular del dret d’ocupació d’un lloc en un mercat municipal:\nAlta en la Seguretat Social com a Treballador Autònom o autorització per a demanar les dades de la vida laboral


FISIOTERÀPIA – REHABILITACIÓ - Centre Mèdic ManlleuCentre Mèdic Manlleu\nMagnetoteràpia: Els efectes terapèutics de la magnetoteràpia són l’analgèsic, millora del trofisme i metabolisme cel·lular i sobretot, la regeneració òssia, per la qual cosa és una excel·lent teràpia d’elecció per al tractament conservador de fractures òssies rebels. La magnetoteràpia és una prescripció mèdica i ha de ser realitzada exclusivament per un fisioterapeuta per a garantir la qualitat del tractament.\nProcessos reumàtics: artrosi, pseudo-artrosi\nPatologies traumàtiques: fractures, esquinços i contusions…\nProcessos sistèmics: astènies, desordres del metabolisme, estrès…\nLesions de la pell: cremades, úlceres, ferides…\nProcessos inflamatoris: miositis, tendinitis, artritis…\nÀlgies: mal de cap, ciàtica, lumbàlgia, fatiga crònica, fibromiàlgia…\nAcceleració i consolidació de fractures.\nAugmenta la recuperació en lesions i patologies.\nEfecte antiedema mitjançant l’estimulació del drenatge limfàtic i circulació local.\nEfecte antiinflamatori de llarga duració.\nActivació del sistema immune.\nErnest Vilà CrespoNúm . Col. 8.814\nAdeslas, Aegon, Agrupació Mutua, Aliança, Allianz, Asefa, Asisa, Assistencia Sanitària, Atlantida, Axa, Caser, Clínicum, DKV,Fiatc Seguros, Generali Seguros, HNA, HNA sc, Mapfre, Mútua General de Catalunya, Mútua Manresana, Mútua Previsora de Barcelona, Sanitas, Sersanet .


"És perillosíssim que els poders públics no acatin la llei".\nMeritxell Batet, la líder del PSC al Congrés, ha criticat que el Govern està "segrestat" per la CUP a l'haver defensat la desobediència a les lleis per convocar l'1-O.\nEn una entrevista d'Europa Press, Batet ha comentat la postura de Josep Rull, el conseller de Territori. El membre del Govern ha afirmat que el Parlament aprovarà la llei del referèndum encara que el Govern l'impugni. Ha afegit que "sembla molt preocupant que el govern de la Generalitat, el meu govern, digui sense embuts que s'instal·la a la desobediència. És perillosíssim que els poders públics no acatin la llei perquè és una de les majors conquestes socials que hem aconseguit".\nLa socialista considera que la CUP és una formació que "mai ha enganyat i que ha dit que és antisistema i que defensa la desobediència", però creu que el problema no és aquest, sinó que el PDeCAT i ERC, els dos partits que formen el Govern, assumeixin les tesis dels 'cupaires'.\n"Em intranquil·litza molt. Crec que tenir un Govern que decideix quines lleis s'aplica i quins no en funció de si li agraden o no genera molta inseguretat en els ciutadans", ha conclòs Batet.\nEl PSC mai donaria suport a accions que vulnerin l'ordenament jurídic perquè "el principi de la legalitat és el principi en el qual se sustenta la democràcia". La socialista s'ha dirigit al Govern i ha lamentat la seva postura "immòbil" de "silenci durant anys".\nPer Batet, la responsabilitat del conflicte laboral entre AENA i Eulen la té l'executiu central. A més, ha demanat el cessament de José Manuel Vargas, president d'Aena: "És el responsable directe".\nTambé ha retret l'actuació de la ANC repartint paperetes per defensar la independència a les cues de l'Prat: "No és bo aprofitar el malestar dels ciutadans per accions partidistes i per repartir paperetes".


Quiénes somos – Talecsystem\nSobre nosaltres, en poques paraules.\nTalec System, està format per un equip d'especialistes en diversos sectors, que t'ajudaran a redefinir el que pots arribar a aconseguir en el teu negoci / empresa o servei, amb la nostra solució.\nMolts anys d'experiència sent punters en cada un d'aquests sectors que formen l'equip, des dels desenvolupadors, comercialitzadors, logístics, financers, dissenyadors i altres.\nQueremos facilitar a los autónomos y a las pymes una herramienta accesible que les permita digitalizar/transformar digitalmente sus negocios y competir en igualdad de condiciones en los mercados locales y globales.\nVols saber més sobre com podem ajudar-te?\nDes Talec System estem encantats d'ajudar-te. No deixis de traslladar-nos tots els teus dubtes a través de la nostra àrea de contacte i en breu donarem resposta a tot el que necessitis. Només has de fer clic a la icona i omplir el formulari.


La Ràpita engega un programa de transformació digital per a les empreses del sector turístic, hostaleria i comerç - EbreDigital.cat\nL’Estació Nàutica, amb l’Ajuntament de la Ràpita i l’Escola Pons, engega el programa de transformació digital de la Ràpita per oferir a les empreses del sector turístic, hostaleria i comerç tots els instruments necessaris per digitalitzar el seu model de negoci i augmentar la competitivitat digital. El president de l’Estació Nàutica, Joan Barberà, ha explicat que “l’Estació Nàutica segueix enfocada a donar eines de millora a les empreses locals i una de les línies estratègiques de la nova junta és la formació per guanyar competitivitat”.\nPer la seva banda, el regidor de Promoció Econòmica, Albert Salvadó, ha apuntat que “des de l’ajuntament de la Ràpita posem les eines a l’abast dels petits negocis de la Ràpita perquè assumeixin el repte de digitalització, com a procés imprescindible, per seguir mantenint la seva competitivitat”.\nEl curs té una durada de 105 hores, es realitzarà de forma presencial els dilluns, dimarts i dimecres i serà totalment pràctic. Hi ha dos horaris perquè cada empresa pugui escollir en quina franja horària el vol dur a terme, de 9 a 12 h o de 14.30 a 17.30 h. El programa, que s’iniciarà el 18 de gener i finalitzarà el 14 d’abril, està subvencionat pel Consorci per a la Formació Contínua de Catalunya.\nEl termini d’inscripció finalitza el 6 de gener. Les inscripcions es gestionen des de l’Escola Pons, es pot trucar al 977 74 11 58 o enviar un correu electrònic a [email protected]. Les inscripcions es realitzaran per ordre d’entrada fins a esgotar les places.


Setembre sense Festa Major ni actes per la Diada a Sant Andreu - Línia Nord ed. Montserratí\nSetembre sense Festa Major ni actes per la Diada a Sant Andreu\nRedacció|2020-09-03T17:35:53+02:003 setembre 2020|Sant Andreu de la Barca|Línia Nord ed. Montserratí\nLa pandèmia impedeix que es repeteixin imatges com aquesta. Foto: Ajuntament\nSant Andreu de la Barca és un d’aquells municipis acostumats a acomiadar l’estiu per la porta gran amb la celebració de la seva festa més grossa. Però la pandèmia del coronavirus ha obligat a renunciar a molts costums, sobretot aquells que comporten aglomeracions. És per això que, aquest dijous, l’Ajuntament ha confirmat la suspensió de la Festa Major 2020, que havia de començar demà i allargar-se fins al dilluns, dia 7.\n“Hem de prioritzar la salut per sobre d’altres aspectes”, ha dit l’alcalde Enric Llorca per explicar aquesta decisió. Una mesura que, tot i que estava damunt la taula des de feia mesos, s’ha confirmat ara a causa dels “rebrots que s’estan registrant a la ciutat i al seu entorn les darreres setmanes”, ha afegit el batlle.\nPels mateixos motius, també s’han suspès els actes institucionals programats el dia 11 per commemorar la Diada Nacional de Catalunya. Tot i això, Llorca ha admès a Ràdio Sant Andreu que el consistori no descarta fer una ofrena floral amb limitacions, però ha reiterat que “qualsevol crida a concentracions” que es faci en les condicions actuals és “una irresponsabilitat”.\nCom ja va passar amb la Fira de la Primavera, també suspesa per la crisi sanitària, l’Ajuntament destinarà la partida inicialment prevista per a la Festa Major a “fer front a situacions provocades per la pandèmia”.


Diferència entre revisions de la pàgina «Hugo Wolf» - Viquipèdia, l'enciclopèdia lliure\nDiferència entre revisions de la pàgina «Hugo Wolf»\nHugo Wolf (modifica)\nRevisió del 15:20, 27 abr 2016\n7 octets eliminats , fa 4 anys\nCorregit: - base sobre la que desenvolupar + base per a desenvolupar\nRevisió del 21:40, 11 abr 2016 (modifica)\nRevisió del 15:20, 27 abr 2016 (modifica) (desfés)\nm (Corregit: - base sobre la que desenvolupar + base per a desenvolupar)\nLa major influència sobre la música de Wolf la va exercir [[Richard Wagner]], qui en una entrevista amb Wolf en la seua primera temporada al Conservatori de Viena, el va encoratjar a persistir en la composició i a atrevir-se amb obres de major escala, cimentant així el desig de Wolf d'emular al seu ídol. Però Wolf va anar més enllà en la seua emulació de Wagner: com aquest es va fer [[Vegetarianisme|vegetarià]], encara que només va persistir-hi 18 mesos. La seua antipatia vers [[Johannes Brahms]] es va nodrir parcialment per la seua devoció a Wagner, i parcialment per la incomprensió mútua i el xoc de personalitats més aviat que per una malvolença vers la música d'aquell.\nLa fama de Wolf es fonamenta en els seus lieder; el seu temperament i capacitats el van portar a aconseguir-ne formes més íntimes i personals. Tot i estar convençut que el conreu de formes més ambicioses era la marca de genialitat d'un compositor (una creença que els seus mentors van recolzar), la petita escala de les cançons va proporcionar-li una excel·lent base sobreper la quea desenvolupar les seues capacitats compositives, fins a esdevenir la seua principal fortalesa. Els lieder de Wolf es destaquen per la concentració de la idea musical i per la profunditat emocional; la seua capacitat d'interpretar i expressar els textos a través de la música s'adequa totalment als requeriments del lied. Encara que Wolf va estar obsedit que compondre només obres curtes era condemnar-se a una segon rang entre els compositors, la seua organització de les col·leccions de poemes en cicles dramàtics complets, trobant connexions entre els diversos textos no al·ludides explícitament pel poeta, així com la seua concepció de les cançons com a obres dramàtiques en miniatura, fan d'ell un dramaturg de talent, a despit de no haver compost més que una òpera sencera, i sense massa èxit.\nA l'inici de la seua carrera, i més exactament en el període de la seua relació amb Wally Franck, els models de Wolf van ser els lieder de [[Franz Schubert]] i [[Robert Schumann]]. De fet les seues obres d'aquest període es poden considerar unes bones imitacions. S'ha especulat que l'elecció dels textos per als lieder en els primers anys, en part sobre temes com l'angoixa i el pecat, es va veure influïda per la contracció de la sífilis. El seu amor per Wally, no totalment aconseguit, va ser el pare intel·lectual dels [[Wesendonck lieder]]: apassionades obres sobre poemes de [[Nikolaus Lenau]]. Altres obres posterior es van distanciar estilísticament d'aquests; a la recerca d'un caràcter més optimista i fins i tot humorístic. ''Penthesilea'' també és una obra tempestuosa i colorista; encara que Wolf admirava Listz, qui l'havia encoratjat a acabar aquesta obra, trobava la música del mestre hongarès massa eixuta i acadèmica i òrfena de color i passió.\nObtingut de «https://ca.wikipedia.org/wiki/Especial:MobileDiff/16850283»


Home > L’Orquestra Filharmònica de la Universitat de València amplia la seua presència a Gandia\nPresentació a Gandia del nou conveni amb l'Àrea d'Activitats Musicals de la Fundació General de la Universitat de València. Foto: Àlex Oltra.\nA partir d'aquest curs, l'Orquestra Filharmònica de la Universitat de València oferirà dos concerts a la capital de la Safor. El nou conveni entre el Centre de Gandia i l'Àrea d'Activitats Musicals de la Fundació General de la Universitat va ser presentat el passat divendres, 4 d'octubre, en roda de premsa.\nJ. Emili Aura, director d’UVgandia; Beatriz Fernández, directora de l’Orquestra Filharmònica de la Universitat de València; i Nahuel Gonzàlez, regidor de Cultura de l'Ajuntament de Gandia, van presentar el passar divendres el nou acord amb l’Àrea d’Activitats Musicals de la Fundació General de la Universitat que amplia la presència de l’Orquestra a la capital de la Safor.\nDos seran els concerts que, a partir d’aquest curs, oferirà l’Orquestra Filharmònica de manera anual. El primer d’ell està previst per al proper 17 d’octubre amb motiu de l’obertura de curs acadèmic. Mentre, el segon arribarà coincidint amb les festes nadalenques. Ambdues cites tindran lloc al Teatre Serrano, gràcies a la col·laboració de l’Ajuntament de Gandia.\nEl regidor de Cultura va qualificar de “molt gratificant” aquesta nova oferta cultural posant de manifest la col·laboració entre ambdues institucions i “posant en valor l’eix cultural format per la Casa de la Marquesa i el Teatre Serrano”. Per la seua banda, el director del Centre de Gandia de la Universitat considerava que ampliar la presència de la Universitat de València a la ciutat a través de la cultura és sempre “una bona decisió”.\nBeatriz Fernández, directora de l’Orquestra, fou l’encarregada de presentar el programa que s’inclourà en els dos concerts simfònics. El primer d’ells presentarà un programa divers amb peces de Mozart, Debussy o Schumann, mentre que el concert de Nadal “busca la complicitat de la gent en presentar valsos i polonesos rusos de Chaikovski més coneguts per la gent”. Les dues cites seran obertes a la ciutadania i estan previstes a les 19:30 hores.\nA més, l’Àrea d’Activitats Musicals de la Fundació General de la Universitat tindrà presència a la ciutat a través d’activitats formatives. De fet, el concert d’obertura de curs arriba acompanyat del curs '(De) construint la música: anem de concert', organitzat conjuntament amb el CEFIRE Gandia. El seu representant, Daniel Vidal, va explicar que aquesta formació intenta “donar al públic assistent les rutines i estratègies necessàries per a escoltar d’altra manera el concert del proper dia 17”. Aquest curs, de matrícula gratuïta, es realitzarà les vesprades del 14 i el 17 d’octubre a la Casa de la Marquesa i al Teatre Serrano, respectivament. La inscripció està oberta a la web del Centre de Gandia.\nInscripció al curs '(De) construint la música'


La Plana Ràdio | BUTLLETINS INFORMATIUS 22-02 -08\nLa Generalitat de Catalunya ha adjudicat el projecte del Passador per un import de 17,1 MEUR a l’empresa Fomento de Contratas i Construcciones. Els treballs començaran durant la primavera i tindran un termini d’execució de 18 mesos.\nAquest nou pont sobre l’Ebre, de 250 metres de longitud i 19 metres d’amplada, esdevindrà una alternativa a l’actual pas de barca entreles dues poblacions alhora que un ample passeig sobre les aigües del riu. L’actuació permetrà millorar la mobilitat en el context del Delta, així com la connexió entre dos municipis propers físicament, però separats pel riu, i afavorir el desenvolupament econòmic de les dues poblacions, ja que facilitarà els desplaçaments regulars.\nD’altra banda, la nova infraestructura potenciarà els valors paisatgístics i culturals de l’entorn i afavorirà el turisme.\nA més de la construcció del pont dels treballs complementaris d’urbanització destaca la construcció de vies de comunicació per a vianants i ciclistes entre el pont i els futurs passeigs fluvials, així com l’habilitació, en un extrem del pont, d’una sala que es destinarà a Ecomuseu del Delta.\nLes oficines municipals dels Reguers i de Bítem ofereixen des d'aquesta setmana el Servei d'Atenció Ciutadana (SAC) desconcentrat que permet els veïns i veïnes d'aquests dos nuclis realitzar bona part dels tràmits municipals des d'aquestes oficines evitant així que s'hagin de desplaçar fins a l'Ajuntament de Tortosa.\nAixí, el SAC desconcentrat permet accedir als mateixos serveis que dóna la seu consistorial com informació general sobre el poble, l'agenda i els tràmits administratius; registre general d'entrada per presentar qualsevol instància, queixa o suggeriment i el servei de padró (altes, baixes, canvi de domicili, volants d'empadronament, certificats d'empadronament o convivència, tramitació administrativa), entre d'altres. Aquesta iniciativa forma part dels objectius que la regidoria de Governació havia inclòs en el Pla d'Actuació Municipal.\nLa circulació a la N-340 ja s'ha normalitzat, aquest dijous a la nit, després de l'accident amb cinc morts a Alcanar.\nInicialment les víctimes eren quatre, de 63 i 62 anys els dos homes i 60 i 65 anys les dues dones, però els Mossos d'Esquadra ha explicat que ha mort una cinquena persona a l'hospital. Les primeres informacions apunten que els ocupants de la furgoneta accidentada eren policies o expolicies del Cos Nacional de Policia de Badajoz –es desconeix si es mantenien en actiu–, que estaven de vacances acompanyats de les parelles.\nLa furgoneta, que havia estat llogada a Vinaròs (Baix Maestrat), ha envaït el carril contrari i ha xocat frontalment contra un camió de cerveses en una corba coneguda com a l'Àngol, un punt negre de la N-340 que actualment està en obres ja que s'hi fa un pas soterrani. El conductor del camió ha patit ferides molt lleus, segons han informat els Mossos d'Esquadra.\nCOR DE LLOP és una història d’hòmens impetuosos i valents, gent de riu que lluita sense encongir- se per una vida digna i que llaura el futur dels seus fi lls amb les seues pròpies mans. Fills d’una societat caracteritzada per les grans desigualtats socials de principis de segle XX, els protagonistes d’aquesta història han de suportar el pes d’un passat marcat per la tragèdia i plantar cara al futur amb decisió i esperança.\nFrancesca Aliern, filla de Xerta , és una novel·lista compromesa que inspira la seua obra en personatges de la seua terra. Guardonada amb diversos premis literaris, compta amb lectors i lectores fi dels i una obra prolífica.Francesca Aliern estarà aquesta cap de setmana a la Fira Literaria de Jesus per signar el seu llibre .concretament serà el diumenge 24 la Llibreria Serret .\nL’Ajuntament de la Sénia treu a concurs-oposició 3 places de policia local, que completaran pel moment la plantilla del Cos de Policia Local de la Sénia que està prevista en un total de 12 persones: 8 policies, 3 vigilants i 1 caporal.\nLa convocatòria s’ha publicat al BOP de data 11/02/08 i al DOGC de 21/02/08 i les bases es poden consultar també a la plana web de l’Ajuntament:\nLa directora d’Artesania Catalunya, Gemma Amat, acompanyada del director dels serveis territorials del Departament d’Innovació, Universitats i Empresa a les Terres de l’Ebre, Josep Monclús, va presentar ahir a Tortosa el programa de dinamització d’Artesania Catalunya pel 2008, que preveu diferents actuacions en els àmbits de comercialització, recerca i desenvolupament, promoció i divulgació i modernització i digitalització.\nAl 2007, el Departament d’Innovació, Universitats i Empresa va dotar amb més de 91.000 euros en incentius un total de 29 projectes de promoció i foment de l’artesania a les Terres de l’Ebre.\nEl Govern ha aprovat aquest dimarts l’ocupació urgent de béns i drets afectats per les obres corresponents a nou actuacions d’un important abast a la xarxa viària catalana, amb una inversió prevista de prop de 230 MEUR.\nEs tracta en alguns casos d’actuacions de condicionament, eixamplament i millora de traçat d’algunes carreteres de connexió comarcal, d’obres d’incidència estratègica en vies amb forta afluència de trànsit, en d’altres i també d’actuacions d’infraestructura més singular com és el cas del nou pont sobre el riu Ebre a Sant Jaume d’Enveja i la millora de la T-331 entre Ulldecona i Tortosa entre d’altres a la resta de Catalunya.\nLa Direcció General de Prevenció, Extinció d’Incendis i Salvaments informa que els Bombers de la Generalitat han treballat aquest matí en un incendi a l’empresa Gràfiques Salaet, de Gandesa (carretera de Bot TV-3531, quilòmetre 0,5), on 4 treballadors han resultat afectats; 3 d’ells per inhalació de fum i el darrer, amb cremades superficials.\nEls Bombers han estat alertats de l’incendi a les 10.36 hores. El foc ha cremat una màquina de premsa plàstic i bales d’aquest mateix material que hi havia a la rodalia. Les flames també han afectat part de la teulada, encara que l’estructura de la nau no ha quedat malmesa.\nL’incendi, que ha estat controlat a les 10.59 hores, ha fet que 4 treballadors haguessin de ser atesos in situ i posteriorment evacuats al Centre d’Atenció Primària de la ciutat. Els intoxicats per inhalació de fum són lleus. El quart treballador tenia cremades de primer grau (les més lleus) en una mà.\nEn aquest incendi hi ha treballat 10 dotacions, que ja s’han retirat del lloc dels fets ja que l’incendi està del tot extingit.\nL'Ajuntament de Tortosa preveu mantenir la regulació semafòrica actual, en ambre i intermitències, als carrers de l'eixample de la ciutat amb l'objectiu de garantir la fluïdesa del trànsit rodat. Durant els últims mesos els semàfors dels carrers Cervantes, Despuig i Berenguer IV han estat funcionant d'aquesta manera, precisament, per tal de comprovar si es produïen menys embusos, especialment a les hores d'entrada i sortida de les escoles.\nDe fet, aquesta havia estat una petició de l'Associació de Veïns del Nucli Antic-Tortosa Centre, del Col·legi Sagrada Família, i de l'Agrupació Centre Comercial de Tortosa. La regidora de barri, Matilde Villarroya, ha explicat que l'experiència ha estat molt positiva i que, vista la millora de la situació circulatòrica, l'Ajuntament mantindrà la mateixa regulació.\nUna sorpresa és la que pot endur-se un internauta de les nostres comarques, si accedeix a la coneguda pàgina de subasthes per Internet, Ebay i posa en el cercador la paraula : ´Material Legión Cóndor´. Li apareix una pàgina on es ven material del camp d´aviació de la Sénia, com ha informat a Vinaròs.News Paco Itarte, del Centre d´Estudis d´Ulldecona.\nAquests dies un venedor suposadament ubicat a Vinaròs , ofereix públicament objectes del camp d´aviació de la Sénia. ´Aquest és un exemple de l´expoli sistemàtic que està patint el nostre territori i el nostre patrimoni´ ha dit Itarte. Aquest integrant del centre ulldeconen es pregunta:´Com pot anar després l´Ajuntament de la població de la Sénia (que té un projecte damunt la taula de crear un Centre d´Interpretació de l´aviació durant la Guerra Civil, en aquell mateix lloc de l´antic camp d´aviació) si abans un desaprensiu expoliador ha pentinat el terreny amb un aparell detector de metalls, per a malvendre per Ebay, per 13 o 15 miserables Euros, peces valuoses i irrepetibles en el seu lloc d´orígen, i convertides en simple ferralla, sense cap tipus de valor, fora del seu context original´.\nLa Fira s’inaugurarà demà dissabte a les 5 de la tarda l’ acte estarà presidit per Andreu Martí, president del Consell Comarcal del Baix Ebre. Enguany s’ arriba a la 13ena edició.\nLa Fira de l’ Oli de Jesús és una Fira monogràfica, on el mon de l’oli i la pagesia son els principals protagonistes. La Fira desprès de 13 anys està plenament consolidada segons que assegurava el President de l’ EMD de Jesús Pere Panisello afegint que a banda de les activitats gastronòmiques, culturals i literàries que s’hi realitzen , el sector olivater , la comercialització i innovacions tecnològiques tenen un paper destacat.\nAquest any serà 40 els estants que hi participen en representació del mon de l’oli, vivers, fertilitzants i maquinària agrícola , però també molts altres organismes i institucions .Destaca entre tots ells i en motiu de la commemoració del centenari de la Cambra de Comerç de Tortosa , la presentació de l’estant que acompanyarà aquesta efemèride i també el seu producte representatiu, l’oli de la ST Montsià de Santa Bàrbara.\nL’associació de Restauradors Plat i Got de Tortosa també han preparat la 5enes Jornades Gastronòmiques en torn a l’oli d’oliva.\nLes exposicions monogràfiques venen a complementar la 13ena Edició de la Fira de l’Oli de Jesús.


Després de complir-se un mes des de la impressionant vaga general del 5 de desembre que va paralitzar el país i va reunir al voltant d'un milió i mig de manifestants als carrers, la força de la classe obrera -decidida a tirar enrere la contrareforma de les pensions del Govern Macron- ha obligat els dirigents sindicals a anar molt més enllà dels seus plans inicials, convertint aquest moviment de vagues en el més llarg des de 1985.\nUn moviment que ha aconseguit la unitat en la lluita de les armilles grogues amb el moviment sindical a través de la vaga general; que destaca pel protagonisme que està tenint la presa de decisions en les assemblees dels centres de treball, imposant el calendari de lluita i la seva extensió; que amb el transport a l'avantguarda, afecta tant al sector públic com al privat i incorpora a noves capes a les aturades indefinides i a les manifestacions; i que està aconseguint un massiu suport social -el 61% dels francesos dóna suport a les aturades i el 75% rebutja el discurs de cap d'any de Macron-, materialitzant-se en una històrica caixa de resistència que ha aconseguit 1’6 milions d'euros en només un mes.\nUn moviment que té a la mà la possibilitat de doblegar Macron i fer caure el seu Govern, convertint-se en un referent per al conjunt del moviment obrer a tota Europa.\nLa contrareforma de les pensions, un punt d'inflexió\nDes que va esclatar la crisi econòmica, la burgesia francesa va llançar un atac frontal contra la classe treballadora que va ser respost amb contundents vagues sectorials i generals, que durant els últims deu anys han sumit als successius Governs en profundes crisis polítiques enfonsant les carreres de diversos mandataris. En aquest context, la vaga iniciada el 5 de desembre passat marca un punt d'inflexió.\nLa reforma de les pensions és un dels objectius històrics de la burgesia francesa, que ja ho va intentar sota el mandat de Chirac durant els anys 90 i posteriorment amb Sarkozy el 2012. En aquesta ocasió, Macron pretén unificar i igualar els 42 trams de cotització existents a la baixa, així com augmentar l'edat de jubilació de 62 a 64 anys. En una ostentació de cinisme i arrogància presenta aquesta reforma com "justa", però la realitat és que ni els més humils veuran augmentada la seva pensió i els sectors que, fruit de la lluita de dècades, tenen un règim de pensió en millors condicions veuran com retrocedeix i perdran poder adquisitiu després de la jubilació.\nL'anunci que es va posar en marxa a principis de l'any 2020 va desencadenar la fúria per part de la classe treballadora. Convé assenyalar que la contundència i massivitat amb la qual els treballadors estan responent és conseqüència no només d'aquesta mesura sinó també de l'acumulació d'un llarg i enorme descontentament social.\nSota el Govern de Macron, en només dos anys, s’ha limitat al 30% la fiscalitat sobre el capital i es va eliminar l’Impost de Solidaritat a la Fortunes (ISF), dirigit als més rics. Al seu torn, els lloguers es van incrementar el 50% entre 2005 i 2015, i els preus immobiliaris entre 2010 i 2018 es van desbocar, augments patits per les famílies més humils als barris obrers. A això s'uneix l'extensió de la precarietat laboral i els acomiadaments o la congelació de les pensions i les retallades en el subsidi d’atur.\nA nivell laboral, en el 2018 Macron va aprovar la modificació dels EROs, permetent acomiadar part de la plantilla d'una empresa si ho accepta la majoria dels representants sindicals, eliminant controls i compensacions anteriors. Després de la seva aprovació, gegants com Peugeot i Société Générale van acomiadar 1.300 i 900 treballadors respectivament. En un context similar, l'anunci de la reforma de les pensions ha estat la gota que ha fet vessar el got.\nVagues massives els dies 5 i 17 de desembre\nLa necessitat de fer confluir tots els sectors en una gran vaga general era un clam entre els treballadors. La massivitat en la participació i la continuïtat que està tenint aquesta lluita evidencien l'estat d'ànim i la disponibilitat dels treballadors i treballadores a arribar fins al final.\nLa resposta a la convocatòria de vaga va ser absolutament històrica. Es calcula que van participar al voltant de 1’5 milions de treballadors en les més de 250 manifestacions al llarg i ample de país, sent especialment notable en el transport amb una paralització del 90% del servei ferroviari. Els treballadors del transport públic, ja havien anunciat que el 5 de desembre seria el punt de partida per a una vaga indefinida, com ho està sent un mes després. Al sector privat també va tenir una incidència molt gran, sent els treballadors de refineries la punta de llança, parant pràcticament al 100% la producció.\nL'èxit de la convocatòria i l'enorme sensació de força que senten els treballadors ha obligat els dirigents a donar continuïtat a la vaga en pràcticament tots els sectors. Tal és així que en la vaga del 17 de desembre la participació va ser més elevada i els sectors que van acordar en assemblea sumar-se a la vaga indefinida van augmentar.\nLa compareixença l’11 de desembre del primer ministre Edouard Philippe, anunciant algunes modificacions i l'obertura d'una taula de diàleg per arribar a un acord, no només no va tenir l'efecte desmobilitzador que esperaven sinó que va fer que la CFDT -principal sindicat que no s'havia unit a les convocatòries de les vagues- acabés convocant contra l'augment de l'edat de jubilació als 64 anys.\nFora el Govern Macron\nTots els plans del Govern de Macron per sufocar la lluita, han fracassat. El demagògic anunci de renunciar a la seva pensió vitalícia com a cap d'Estat no ha commogut a ningú, i la crida desesperada a fer una "treva per Nadal" va tornar a xocar amb el mur dels treballadors. El dia de Nadal, només 4 de cada 10 trens van circular a França i de les 16 línies de metro de París únicament dos es van obrir. A més, els treballadors del sindicat de l’energia de la CGT van tallar la llum a diverses de les grans companyies que cotitzen en borsa, i a cinc refineries van decidir anar a la vaga total els dies 26, 27 i 28 de desembre, bloquejant el lliurament de combustible i afectant també l'activitat dels ports, on els estibadors també s'han sumat a la vaga.\nI la cosa no acaba aquí, el comunicat aprovat pels treballadors del metro de París i els ferrocarrils de la regió parisenca és contundent, no només amb el Govern sinó molt explícitament amb els seus dirigents sindicals: "Després d'haver demostrat que no hi hauria treva, la base vol la generalització de la vaga".\nEn la mateixa línia està escrit el comunicat de les federacions de ferrocarril, transport, energia i productes químics de la CGT que adverteixen a Macron: "si el primer ministre insisteix en afirmar que el país no està bloquejat, els treballadors del sector públic i privat trauran les conclusions que han de duplicar les mobilitzacions, multiplicar les crides a la vaga en totes les empreses i implementar encara més el nivell de les seves accions".\nMacron sap perfectament que a dia d'avui la possibilitat d'arribar a un acord està lluny. Els dirigents sindicals no tenen més remei que exigir la retirada íntegra del pla i mantenir la vaga. La pressió per baix és enorme. El secretari general de CGT, Philippe Martínez, va iniciar 2020 declarant: "Fan falta més vagues a tot arreu", cridant al bloqueig de les refineries entre el 7 i 10 de gener per exercir més pressió i pels dies 9 i 11 s'esperen grans manifestacions, just abans que aquesta reforma es discuteixi en el Consell de Ministres i es porti al febrer a l'Assemblea Nacional.\nEls pitjors temors de la burgesia s'estan complint. Una derrota de Macron seria una catàstrofe per als capitalistes: no només suposaria la fi del Govern sinó, encara més important, seria una victòria històrica de la classe treballadora obrint un nou escenari.\nLes condicions per a la victòria estan donades. Els dirigents sindicals no poden donar balons d'oxigen al Govern, es tracta de tombar-lo, i la direcció de la CGT té tota la responsabilitat de fer-ho, per això no n'hi ha prou amb dir que "calen més vagues".\nTot i que la possibilitat d'arribar a acords per part dels dirigents sembla llunyana, els treballadors han de prendre en tot moment la iniciativa -com estan fent fins ara-, tenir sota un estricte control sobre els seus dirigents, estar atents a qualsevol tipus de maniobra que pretengui deixar-los al marge, i obligar-los per la força dels fets a presentar un pla de mobilitzacions contundent que organitzi l'enorme força existent demostrada i prepari ja una vaga indefinida total fins a fer fora Macron.\nAquest pla ha d'incloure l'organització i coordinació de comitès a les fàbriques, en tots els centres de treball i d'estudi, en barris i localitats, i l'elaboració d'una plataforma reivindicativa que inclogui, juntament amb el rebuig de la contrareforma de pensions, la reversió de totes les retallades i retrocessos en els drets laborals, socials i democràtics dels últims anys, que lluiti per l’increment de la inversió en la sanitat, educació i serveis públics, que exigeixi la renacionalització de tots els sectors privatitzats i la nacionalització dels grans monopolis i la banca per poder dur-lo a terme.\nLes espases estan alçades. La burgesia francesa i Macron es preparen per a una lluita molt dura, però els treballadors també. Les tradicions combatives de la classe obrera francesa, i l'exemple de l'últim any de lluita de les armilles grogues, són una inspiració per a tots els lluitadors del món.


Les entitats jesuïtes es sumen als actes del Dia Internacional del Migrant | [site:name]\nLes entitats jesuïtes es sumen als actes del Dia Internacional del Migrant\nEs presentarà un manual per a la defensa dels drets de les persones en els CIE\nEl sector Social de la Companyia de Jesús a Espanya té entre les seves prioritats l'atenció als immigrants. I amb motiu del Dia Internacional del Migrant, el proper 18 de desembre, les entitats de la Companyia de Jesús que treballen en l'àmbit de les migracions, agrupades dins del Servei Jesuïta a Migrants (SJM-E), volen cridar la nostra atenció amb diverses iniciatives per què coneguem més de prop la situació d'aquest col·lectiu.\nA Barcelona, la Fundació Migra Studium organitza, conjuntament amb altres ONG com SOS Racisme i la Plataforma Tanquem el CIE, la presentació del "Manual per a la defensa dels drets de les persones estrangeres tancades als CIE" de Julián Ríos, Eduardo Santos i cristina Almeida, amb pròleg i epíleg de Margarita Martínez Escamilla i Daniel Izuzquiza. Aquest Manual ens mostra les claus del funcionament d'aquests centres, aborda exhaustivament els múltiples interrogants i situacions que la tancada pot plantejar, i ofereix arguments, jurisprudència, normativa, fins i tot una bateria de formularis que el converteixen en una fita en la lluita jurídica per uns drets que amb freqüència s'ignoren, es lesionen o es deixen d'emparar. Tot això exposat de forma clara i didàctica, a través de pregunta i resposta. Amb aquest manual, les persones tancades als CIE sabran i podran defensar-se millor, alhora que proporciona eines útils i adequades a aquest teixit solidari que, des de fora dels murs dels CIE, lluita per acabar amb aquests autèntics "forats negres".\nL'acte de presentació tindrà lloc el mateix dia 18 al Col·legi d'Advocats i, a continuació es realitzarà una acció simbòlica de protesta a la delegació del govern per denunciar la pressió en els CIE i a les fronteres.\nMigra Studium, entre les entitats impulsores de "Tancarem el CIE"\nQuè passa dins dels Centres d'Internament d'Estrangers?\nEl Servei Jesuïta a Migrants alerta sobre les conseqüències de la política de control migratori


Què és un flegmó? Per què surt i tractaments | Nart Clínica Dental BCN\n1 1. Càries no tractades.\n2 2. Un traumatisme a la boca.\n3 3. Malaltia periodontal.\n3.1 Com es tracta un flegmó?\nÉs un dels problemes bucals més freqüents entre els pacients que acudeixen a la consulta del dentista. Segur que saps què és un abscés? Es coneix com flegmó a una bossa de pus que es genera a la boca -just al costat de la dent i la geniva- que s’ha produït per una infecció propera. Aquesta infecció provoca una inflamació del teixit colindant la zona.Hi ha diverses causes que poden provocar l’aparició d’un flegmó. Entre les més freqüents trobem:\n1. Càries no tractades.\nNo acudir de forma freqüent a la revisió amb el dentista té les seves conseqüències i una d’ella és el desenvolupament de càries en els nostres dents. Una càries mal tractada, o el que és pitjor, que no ha rebut cap tractament pot arribar a infectar la polpa crearà un abscés infectat aprop de la dent afectada.\n2. Un traumatisme a la boca.\nSempre s’ha de controlar ja que les seves conseqüències poden ser greus. En el cas que ens ocupa, sí, un cop pot provocar un flegmó. Si el cop produeix una fractura de la dent i, de retruc, una infecció a la polpa, el flegmó no trigarà a aparèixer.\n3. Malaltia periodontal.\nÉs un altre clàssic en les consultes dels dentistes. A més, és una patologia que pot provocar mals secundaris i que és factor de risc d’altres malalties. En el cas de la malaltia periodontal, les genives ja estan infectades, de manera que es crearien els abscessos en la mateixa.\nCom es tracta un flegmó?\nSi notes inflamació a la galta, dolor molt intens -que s’agreuja al tocar la zona-, tens mal gust de boca i fins i tot notes un malestar general presentes els símptomes que solen derivar de l’aparició d’un flegmó.Si sospites que pots tenir un flegmó, has d’acudir al teu dentista el més aviat possible. L’ideal és no automedicació i tampoc esperar que el dolor cessa ja que normalment la infecció s’agreuja i pot arribar a generalitzar-se. Tot i que serà el teu dentista el que et indiqui els passos a seguir, en línies generals, el tractament del flegmó passa per seguir una teràpia a base d’antibiòtics i antiinflamatoris que ajudaran a eliminar la infecció i la inflamació.El següent pas, serà tractar la causa que ha provocat la seva aparició, és a dir, la càries mal tractada, el traumatisme o la malaltia periodontal. El tractament és específic per a cada malaltia.


Rutes prehistòriques: Dòlmens a Páramos I\nNou dia a la província espanyola de Burgos, i, avui sí, caminarem una mica, menys del que volíem fer en inici, però almenys vam caminar. Visitarem la necròpoli de Fuentepecina, que fou excavada per Germán Delibes i el seu equip, i que consta de quatre sepulcres amb aparença de dolmen simple, un d'ells, en molt mal estat, ja que, segons hem trobat documentat, antigament passava un camí per sobre d'ell.\nPer arribar a la zona on deixarem el cotxe i ens posarem a caminar, hem d'agafar la N-623 direcció nord, com si anéssim des de Quintanilla Sobresierra a Tubilla del Agua. Just al quilòmetre 36 de la carretera, ens desviarem a la dreta per la BU-514 direcció Sedano. Uns 4.6 quilòmetres més tard, a la sortida d'una petita corba a l'esquerra, trobarem a mà dreta de la carretera un camí sorrenc que baixa als escassos boscos de la zona i el rierol que l'alimenta, l'Arroyo de la Canaleja. Aparquem el cotxe uns metres més endavant, on trobarem llocs per a deixar-lo sense que molesti a la circulació.\nA peu, tornem enrere i ens endinsem pel citat camí, la veritat es que és un racó molt maco, es nota que hi ha aigua ben a prop. Passem una bassa i, poc després, veurem un "dujo", que és una edificació apícola típica de la zona, a mà esquerra. Llavors el camí enfila perdent tota la verdor boscosa, acabant en el típic terra erm de Burgos. Quan arribem a terra planer, a 950 metres d'alçada, veurem que hi ha un antic camí de muntanya molt desdibuixat, que surt a mà dreta a uns 2 quilòmetres de començar el camí des de la carretera, i en aquesta direcció ja veurem el cartell informatiu del dolmen de Fuentepecina I a uns 45 metres al nord-est.\nAquest en qüestió va ser sepultat novament després del seu estudi. Segons es documenta, consta d'una cambra poligonal de 2.5 metres de diàmetre, i a l'excavació varen sorgir tres lloses d'un possible corredor o d'un vestíbul.\nSegons Germán Delibes de Castro, amb l'estudi de Carboni 14 a les restes recuperades, aquest antic sepulcre data del 3270 a.n.e. amb un error temporal de ±140 anys.\nDes de Fuentepecina I i mirant cap al sud, veurem a uns metres un cartell informatiu, que és el que indica la localització dels sepulcres. El segon, el trobem seguint el camí que hi ha un xic més.\nAquest dolmen és l'únic del que podem veure lloses de la seva cambra sepulcral, formant una estança hexagonal de també 2.5 metres de diàmetre. Tot i això, l'obra tumular és més gran que l'anterior, fa 17.5 metres de diàmetre. A més del perfecte estat de la cambra, es va poder documentar un petit vestíbul que donava accés a la cambra.\nSegons Germán Delibes de Castro, amb les proves radio-carbòniques efectuades, la datació del sepulcre denota una reutilització durant la prehistòria, ja que al nivell 6 de l'excavació es dona una datació per carboni 14 del 3375 a.n.e. amb un error de ±45 anys, i al nivell 1 es dona una datació per radiocarboni del 6260 a.n.e. amb un error de 50 anys.\nEl tercer, el trobarem tot seguint rectes la direcció en què hem arribat al segon, creuant la cambra sepulcral i acostant-nos al proper túmul, que hi ha al bell mig del camp conreat.\nD'aquest en sabem que ha estat refet tumularment parlant fa pocs anys, ja que a l'excavació es va poder observar que havia estat arrasat per un cabana moderna i una necròpolis medieval; per aquest fet, no s'han pogut saber la seva forma original ni les seves dimensions.\nI ja per acabar, visitem el quart sepulcre de la Necròpoli de Fuentepecina, que el trobarem tot tornant al desdibuixat camí en direcció nord-est. Es troba a escassos metres de passar aquest, al bell mig d'una illeta d'aquestes que fan als horts.\nEl IV és prou estrany, pel que es documenta i el que vam veure, ni te elevació tumular, ni costa de cap resta megalítica, pel que es podria tractar d'un sepulcre tumular sense cambra megalítica, tot i que tampoc es pot menysprear la possibilitat de que sigui un sepulcre megalític en molt mal estat de conservació. Ja hem dit abans que antigament, segons hem pogut trobar documentat, li passava un camí per sobre.\nSegons documentació, entre el sepulcres de la necròpoli es va recuperar un extens i variat aixovar, entre ells micròlits, espàtules d'os, denes de pissarra, lignit, talc i variscita, destrals polides, fulles de sílex i quars.\nLes restes òssies, tot i la seva mala localització per a una bona conservació, s'eleven a més de 30 individus dels dos sexes.\nPel que fa a la datació dels sepulcres, segons les datacions obtingudes per mitjà de C-14, els quatre sepulcres van ser utilitzats a l'hora, i ho feren a la primera meitat del IV mil·lenni, vers el 4000 -3500 a.n.e., sent els precursors d'aquets grans dòlmens de corredor que hi ha a la contrada.\nTornem al camí principal pel que hem arribat a peu des de la carretera amb la intenció d'anar, tot seguint el camí, a veure d'altres túmuls que hi ha més endavant, però el sol i els pocs arbres ens van fer repensar-nos-ho i vam començar el descens de l'altiplà per tornar al cotxe. Demà més.\nFuentepecina I: 30T 441224 4724794\nFuentepecina II: 30T 441201 4724554\nFuentepecina III: 30T 441076 4724540\nFuentepecina IV: 30T 441424 4724689\nEtiquetes de comentaris: Burgos: Páramos, Necròpoli, Neolític (6000-2500 a.n.e.), Sepulcre


Crossinglines · L'AUDITORI 19-20 - TRESC\nEn aquesta jornada que L'Auditori dedica a Japó, l'ensemble CrossingLines, una de les formacions de cambra més destacades del nostre país en la interpretació de noves músiques, ens oferiran un programa amb dues obres de compositors japonesos i una obra encàrrec al compositor Manuel Rodríguez Valenzuela.\nMasakazu Natsuda, mostra a "West, or evening song in autumn" (Oest, o cançó de tarda a la tardor) característiques pròpies de la seva cultura musical japonesa, però també una forta influència de la cultura i tècniques de composició europees, amb les que entra en contacte el 1992 quan estudia amb Gérard Grisey a París.\nLa compositora i pianista japonesa Chikako Morishita planteja a "Lizard" (shadow) -en anglès "llangardaix (ombra)"- una peça sobre el silenci a través d'una partitura que defuig d'un discurs direccional lineal, permetent que l'intèrpret o el públic puguin establir les seves pròpies construccions narratives.\nL'encàrrec que l'Auditori ha realitzat al compositor Manuel Rodríguez Valenzuela, amb la intenció de mostrar una visió externa de la cultura japonesa, explora la relació entre l'home i la màquina a través de dos conjunts instrumentals. Per una banda, un ensemble "humà" i per l'altra, un ensemble "robotitzat", diversos objectes electrònics amplificats i un piano Yamaha Disklavier (un nou instrument de la marca japonesa que es pot controlar a través d'un ordinador).


El nombre pi - SBM-XEIX\n(Antiga pintada al carrer de Sant Miquel i la seva inversió un poc modificada)\nA cap alumne/a no li hauríem de furtar el plaer de descobrir per ell mateix, juntament amb els seus companys i companyes de classe, el nombre pi. Simplement hem d’animar-los a fer la divisió del perímetre d’un cercle entre el seu diàmetre, per a molts de cercles diferents (treball cooperatiu), veure que els resultats són prou coincidents i calcular la mitjana.\nEl coneixement inicial de pi passa, efectivament, pel descobriment d’aquesta relació constant entre la longitud d’una circumferència i el seu diàmetre.\nEls primers documents on es constata aquest fet apareixen a l’entorn de Mesopotàmia i Egipte. Es tracta de la tauleta YBC 7302 i el papir de Rhind, tots dos datats de principis del 2n mil·leni aC.\n(Tauleta 7302 de la col·lecció babilònica de Yale. Imatge: Yale Peabody Museum of Natural History)\nEn aquesta tauleta, el valor de pi utilitzat és 3, aproximació habitual en aquells temps, tot i que també feien servir el 3.125 (3 i un vuitè).\n(Papir de Rhind. Imatge de Paul James Cowie - Domini públic)\nEn aquest papir, el valor de pi utilitzat és 3.16 cosa que suposa un error inferior al 0.6%.\nTenim encara dos exemples històrics que ens remeten a l’aproximació entera de pi com a 3. Un, el passatge de l’Antic Testament, del I Llibre dels Reis (7-23), en què diu:\nFéu, així mateix, un bací de fundició, de deu colzes de diàmetre, rodó, de cinc colzes d’alt i trenta de circumferència.\nL’altre, del llibre de Montserrat Fontanet Art de conró (Mallorca, 1747), quan sobre el problema de canar una era de batre diu:\nNota que per canar una era o qualsevol radó hay à duas reglas: o quadrar-la y canar los quatre vents y trèurer el compte o canar-la ab duas canadas en creu y serà més aviat, y tant de una manera com de altre ca n’as tret el compte, puja lo que pujarà, has de llevar o trèurer la quarta part, y lo que quedarà serà de terra.\n(Era de batre de la Trapa, Mallorca)\nAquest plantejament equival a dir que la superfície d’un cercle és 3/4 del diàmetre al quadrat, o sigui, que pi és igual a 3.\nPerò segurament, l’aproximació més acurada i rigorosa de pi a l’Edat Antiga la devem a Arquimedes, que en la seva obra "la mesura del cercle" el calcula pel mètode d’exhaustió. Arquimedes diu que 223/71 < pi < 22/7 cosa que suposa (la mitjana) 3.1419. Potser per això, el nombre pi es coneixia també com a constant d’Arquimedes.\nPer millorar el coneixement de pi, hagueren d’arribar les sèries infinites. La primera passa en aquest sentit arribà de la mà del matemàtic indi Madhava de Sangamagrama (s. XIV), qui trobà que\nA partir del s. XVI i, especialment, amb l’arribada del càlcul infinitesimal al s. XVII, hi va haver una vertadera eclosió de fórmules, brillants, elegants, espectaculars, sorprenents.\nFórmula de François Viète (1593):\nFórmula de John Wallis (1655):\nO aquesta (que recorda els mòbils de l’escultor Alexandre Calder):\nPi és irracional\nAixò vol dir que no existeix cap fracció de nombres enters que sigui exactament aquest nombre. Hem de recordar que, a la Grècia clàssica, per als Pitagòrics, els irracionals (anomenats llavors incommensurables) no existien. D’aquí que el valor de pi fos donat sempre com una fracció (22/7 en el cas arquimedià).\nPi és transcendent\nHo demostrà Ferdinand von Lindemann el 1882. Això vol dir que no existeix cap polinomi de coeficients racionals que tengui pi com a solució. Aquest resultat és especialment important perquè tancava, després de més de 2000 anys, el problema de la quadratura del cercle. No es pot construir, amb regle i compàs, un quadrat que tengui la mateixa àrea que un cercle donat.\nUna pregunta oberta\nNo se sap si pi és un nombre normal, és a dir, si podem trobar qualsevol successió de xifres decimals en la freqüència que seria esperada de ser aquesta aleatòria. Referent a aquesta idea, hi ha programes en xarxa que ens troben la nostra data de naixement. Si pi fos normal, podríem trobar qualsevol successió numèrica predeterminada i, per tant, codificant les lletres com a nombres, també qualsevol text.\nActualment, es coneixen més de 31 bilions de xifres decimals de pi.


Apartment Prüm - 01 Prum Alemanya - Ofertes d'hotels amb els MILLORS DESCOMPTES EN LÍNIA\n-, Prum, Prum, Alemanya, 54595 - Veure al mapa\nMés informació sobre Apartment Prüm - 01\nConvenientment situat a Prum, Apartment Prüm - 01 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment Prüm - 01, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen habitació familiar.\nA més, totes les habitacions ofereixen una gran varietat de comoditats com ara calefacció, aparell de televisió, TV satèl•lit/cable, reproductor de DVD/CD, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Apartment Prüm - 01 és un lloc ideal d'estada pels viatgers que busquin encant, comfort i facilitat a Prum.


Número 154 – 30 de setembre de 2009\nLes institucions coneixien les estafes de Millet des de 2008\nUna carta que denunciava el frau va arribar a l’Ajuntament i a la fiscalia\nLa trama de corrupció orquestrada pels directius del Palau de la Música no només era un secret de domini públic. Fins i tot hi havia documents escrits remesos a l’Ajuntament de Barcelona i a la fiscalia que alertaven del que passava i aportaven noms i dades.\nLes entitats de la Barceloneta presentaran un recurs contra la legalitat de l’Hotel Vela\nL’Hotel Vela s’ha aixecat mitjançant una argúcia legal a la platja de Sant Sebastià. El veïnat ha endegat una campanya contra l’hotel per evidenciar que la seva construcció –feta amb la complicitat de les institucions– només beneficiarà les constructores, l’empresa hotelera gestora i els membres del consell d’administració del port de Barcelona. Així mateix, denuncien que l’hotel és il·legal –ja que vulnera la llei de costes– i afirmen que es privatitzen uns terrenys que abans eren públics, seguint la lògica del consistori barceloní del PSC i ICV de convertir Barcelona en una ciutat aparador feta pels turistes i d’esquenes als seus veïns i veïnes.\nEl cas dels abocaments al riu Ter es torna a obrir\nLa contaminació de l’aigua potable de Torelló, a la vall del Ges (Osona), tornarà a ser investigada per l’Audiència Provincial de Barcelona després que l’Ajuntament de Torelló, l’Agència Catalana de l’Aigua i el Grup de Defensa del Ter hagin aconseguit desbloquejar el judici contra el grup industrial VEMSA, presidit per Joan Manuel Bofill.\nCal treballar vuit segles per guanyar el sou anual de Messi\nLionel Messi s’ha convertit en el jugador de futbol més ben pagat de tota la història. A principis de setembre, el Barça va millorar el contracte del jugador –que fins l’agost era de 8,4 milions d’euros– i ara li pagarà deu milions d’euros l’any (quasi catorze milions de dòlars) fins el 2016. El club, a més, va fixar una clàusula de rescissió de contracte de 300 milions d’euros (441 milions de dòlars) pel jugador. Vist això, es podria comentar que, amb un sou de 12.000 euros nets per any, qualsevol treballador trigaria 833 anys a guanyar els deu milions que Messi guanya cada temporada.\nTranssexuals contra la psiquiatrització\nL’any 2012, l’Organització Mundial de la Salut publicarà la nova versió de la Classificació Internacional de Malalties (CIM), que és un model que es pren com a referència mundial. Des de Barcelona, s’ha teixit una xarxa internacional que es mobilitza perquè la transsexualitat i el transgenerisme deixin de classificar-se com a trastorns mentals i per aconseguir la despatologització completa de les identitats.\nL’Escola Moderna aterra a la Ciutadella\nHan passat 100 anys de l’assassinat del pedagog anarquista Francesc Ferrer i Guàrdia –acusat per l’Estat i l’Església d’haver encapçalat la revolta de la Setmana Tràgica– i més de 100 del tancament del seu projecte fonamental, l’Escola Moderna. Amb el pas del temps, s’han tancat moltes portes de projectes d’educació llibertària i han marxat molts pedagogs i pedagogues que van comprometre la seva vida per l’educació, però els valors de l’Escola Moderna i de moltes altres que van prendre-li el relleu mantenen la seva vigència. Per demostrar-ho, visibilitzar-ho i retre homenatge a totes aquelles escoles llibertàries, l’Ateneu Llibertari del Poble Sec i el col·lectiu Nono han organitzat una Jornada d’autogestió educativa. El dia 10 d’octubre, el parc de la Ciutadella de Barcelona es convertirà en un espai per educar en la igualtat, la llibertat responsable i la solidaritat.\nJavier Garcia, membre del comitè nacional del Sindicat sndalús de Treballadors (SAT)\n“L’estructura de la propietat al camp andalús és feudal”\nJavier Garcia és el responsable de comunicació i publicacions del del Sindicat Andalús de Treballadors (SAT). En dos anys, aquest sindicat –hereu del Sindicat d’Obrers del Camp (SOC)– s’ha convertit, en paraules de Garcia, en “el referent del sindicalisme alternatiu a Andalusia i l’únic sindicat que pot disputar l’hegemonia sindical a UGT i CCOO a mitjà termini”.\nPrevious post ← KRIDA pel territori. “Tocats del Bolet!”\nNext post Manifestació de lluita transsexual, transgènere i intersexual →


Un llibre de versots celebra el 25è aniversari dels Diables de les Corts | betevé\nUn llibre de versots celebra el 25è aniversari dels Diables de les Corts\nLa colla de cultura popular també està preparant un gran correfoc i una exposició fotogràfica\nDivendres, 17 de Mai del 2019, a les 20.23\nLa colla de Diables de les Corts es va crear ara fa 25 anys i per celebrar-ho han publicat un llibre de versots. Els versots són composicions poètiques satíriques que utilitzen habitualment els diables per riure’s de la vida pública. En aquest cas però, els utilitzen per parlar del món del foc i de la història de la colla. “Ha estat una oportunitat per mirar què hem fet i recollir-ho tot en un llibre”, comenta Sergi Osete, president actual dels Diables de les Corts.\nLa creació del llibre ha estat molt col·laborativa ja que hi han participat escriptors i il·lustradors de la colla de diferents edats i que han format part de la colla en diferents moments. El llibre es pot comprar a la llibreria del barri El Gat Pelut.\nLa colla de Diables de les Corts es va crear a la plaça de la Concòrdia, en un moment en què al barri hi havia poques entitats. En aquell moment, es van proposar no només organitzar activitats relacionades amb la cultura del foc i la percussió sinó també fer reviure algunes tradicions que s’havien perdut o s’estaven perdent al barri, com l’enterrament de la sardina o la celebració del Carnaval.\nL’1 de juny, correfoc d’aniversari\nQuan va néixer la colla, el 1994, només eren 12 persones i ara ja en són unes 60. Això els permet poder organitzar més activitats i que siguin més grans: “Tens molts més recursos perquè tens molta més gent que s’hi implica”, comenta Núria Capdevila, membre de la colla gairebé des del principi.\nGràcies precisament a tota aquesta participació, pels 25 anys han pogut preparar un calendari farcit d’activitats en què l’estrella serà el gran correfoc que estan preparant per al proper 1 de juny. També tenen previst fer una exposició fotogràfica a la seu del districte coincidint amb la Festa Major de les Corts.\n— aniversari — diables\n‘Uno para todos’ obrirà el BCN Film Fest 2020\nQuè es pot fer a la fase 2 a Barcelona?\nCoronavirus a Catalunya i Barcelona, última hora: Salut proposa que Barcelona passi a la fase 2 el 8 de juny


Concert "Stu Larsen & Natsuki Kurai" | Guia BCN: agenda d'activitats, directoris i cursos de Barcelona Concert "Stu Larsen & Natsuki Kurai"\nConcert "Stu Larsen & Natsuki Kurai"\nJa fa més de sis anys, aquest cantautor australià va decidir llançar-se a les carreteres i convertir-se en un músic nòmada.\nLa música de Larsen reflecteix la nitidesa que el folk s'encarrega d'ensenyar-nos. Les seves lletres són reals, honestes i sofertes, com la vida mateixa. Reflecteixen els contrastos de l'amor i la lluita, sempre des de la humilitat i aquesta generositat que neix en la seva mirada. Al final, aconsegueix hipnotitzar-nos amb la seva guitarra acústica, la seva harmònica i uns versos que neixen en el seu cor. Un cor que lliura sempre al seu públic.\nDivendres a les 20:00h Entrada general de: 16 €.\nXXV Setmana Cultural Gràcia amb Síria: Concert "Balkan Paradise Orchestra"\n23è Festival Internacional de Música Experimental "LEM 2018": Concert "Annika Francke i Julián Elvira MIS (Moviment d'Insurecció Sonora)"\nLletra petita - Llibres a escena: Espectacle "Bon profit, Miquel", a càrrec de Micro Troupe\nLletra petita - El racó dels pares. Primeres passes: Espectacle "La capseta de música"\nConcert a càrrec de l'"Orquestra de Flautes dolces Musicus"


CULTURA , ETCÈTERA »\nEn un intent de seguir cultivant-me culturalment i, de pas si puc, cultivar als altres de qui també em nodreixo, vaig fent xarxa d’amistats intentant sempre que els qui se sumen al meu costat, aportin i demanin aliment. Per això neixen certs projectes col·lectius que algú ha de generar des de zero i impulsar com sigui.\nAmb el David, el Xavi i el Santi- bons companys de viatge- hem creat recentment l’associació cultural Etcètera que, naixent a La Canonja, té la intenció d’estendre’s a quants més llocs millor. Aquesta setmana, no sé el dia, sortirà publicada l’entrevista que ens van fer fa pocs dies al Diari de Tarragona.\nAllí expliquem moltes coses. Com per exemple que Etcètera no és una capelleta més en la que dos o tres persones alimenten el seu ego i critiquen als altres. Res més lluny.\nEtcètera pretén portar al carrer totes aquelles accions culturals, per a persones de totes les edats i de tots els perfils, que permetin a qui les organitza i a qui les viu ser més feliç i més culte. El nostre punt de partida, la primera acció, serà el proper mes de maig amb una lectura de poesies maridada amb bona música al municipi d’Almoster. Al juliol tindrem festa grossa amb el festival Al3Mura del qual us en he parlat, i en seguiré parlant, i que durarà 4 dies.\nDesprés seguirem fent més actes i des d’ara – i sense aturar-nos- cerquem a persones que se sumin a nosaltres, a associacions que es vulguin agermanar amb la nostra, a tot aquell que tingui la necessitat de fer l’agricultura mental tan necessària als nostres dies.


Alpicat va oblidar l’estat d’alarma esgotant les localitats del primer espectacle amb públic — Ajuntament d'Alpicat\nSou a: Inici / Àrees / Cultura / La Unió / Alpicat va oblidar l’estat d’alarma esgotant les localitats del primer espectacle amb públic\nAlpicat va oblidar l’estat d’alarma esgotant les localitats del primer espectacle amb públic\nEl Parc del Graó va acollir la representació de ‘Cirque déjà vu’, de la companyia La Baldufa.\nAlpicat va poder gaudir aquest divendres al vespre amb les entrades exhaurides del primer espectacle amb públic que es podia veure a la població des que es va decretar l’estat d’alarma.\nLa companyia La Baldufa va representar al Parc del Graó l’obra ‘Cirque déjà vu’ en una sessió que va estar marcada per les mesures d’higiene i seguretat establertes per respectar tots els protocols i la normativa vigent. Cal destacar que les entrades eren gratuïtes, però calia fer reserva prèvia, i les localitats es van esgotar en només els dos primers dies per fer-ho, que estaven destinats als titulars del carnet Amics de La Unió. Les entrades es van assignar per ordre de sol·licitud i cada usuari les va rebre per correu electrònic en format PDF, de manera que va haver d’imprimir-les i presentar-les per accedir al recinte.\nPodeu veure un recull de fotos en aquest ENLLAÇ.


garrigues.cat 17:14 14/05/15\nL’alcalde de les Borges Blanques, Enric Mir, ha signat aquest dimecres el Decret d’Alcaldia per procedir a la devolució de la paga extraordinària de desembre de 2012 als funcionaris i treballadors municipals.\nper als estat torna ajuntament borges\nel treballadors públics i l’equip de Govern de l’Ajuntament de les Borges Blanques.\nL’alcalde de les Borges Blanques, Enric Mir, ha signat aquest matí el Decret d’Alcaldia per procedir a la devolució de la paga extraordinària de desembre de 2012 als funcionaris i treballadors municipals, que el Reial Decret llei 20/2012 de 13 de juliol havia ordenat retenir, com a mesura per garantir l’estabilitat pressupostària i fomentar la competitivitat a l’Estat espanyol.\nEl pagament, que es preveu que es faci efectiu aquest mateix divendres, serà retornat a un total de 63 treballadors, per un import brut a pagar per part de l’Ajuntament de les Borges de 19.727,87 euros. A més, s’informa que hi ha 3 treballadors públics més que ja haurien cobrat la part corresponent a aquesta paga per motius de baixa laboral, excedència o per haver-la rebut en la liquidació de finalització de contracte.\nL’alcalde Mir ha afirmat que tots els companys de l’equip de govern estem molt satisfets de poder retornar la paga extraordinària als treballadors públics, ja que consideràvem del tot injusta la mesura que havia pres l’Estat espanyol. Ara evitarem que hagin de ser ells els qui acabin pagant la falta de rigor pressupostari d’altres governants.\nEl Decret d’Alcaldia també fa esment que l’abonament es pot dur a terme gràcies a l’informe de tresoreria que afirma que el consistori ja no té cap factura pendent de pagament a proveïdors que superi els 30 dies de termini legal; el seu pressupost general de l’exercici 2015 compleix amb l’objectiu d’estabilitat, compleix la regla de despesa i recull que el seu deute viu serà inferior al 75% dels ingressos corrents, lluny del 110% que marca com a límit la Llei reguladora de les Hisendes Locals.


Quina és la situació actual de l’economia social i solidària al Maresme? | Conclusions "II Taula Territorial de l’Economia Social i Solidària del Maresme" - Ateneu Cooperatiu Maresme\nEl passat dimecres 4 de Juliol es va celebrar la “II Taula Territorial de l’Economia Social i Solidària del Maresme” amb l’objectiu de determinar quina és la situació actual de l’economia social i solidària al Maresme.\nSobre l’estat de l’economia social i solidària al Maresme, els participants van destacar que les cooperatives del Maresme són referents al territori català amb projectes consolidats i en funcionament, tot i que hi ha una manca de presència d’aquestes iniciatives en sectors econòmics rellevants per la comarca com: el turisme, l’hostaleria i la indústria. Destaca també l’interès per aprofitar l’Impuls tecnològic i de coneixement, que produeix la presència de centres universitaris i de formació professional a la comarca.\nA continuació, adjuntem l’anàlisi DAFO de l’ESS i l’Ateneu Cooperatiu del Maresme realitzats pels assistents:\nAnàlisi DAFO – Economia Social i Solidària Maresme\nAnàlisi DAFO – Ateneu Cooperatiu del Maresme\nDescarrega conclusions en PDF


Què és la seu electrònica - Universitat Oberta de Catalunya (UOC)\nLa seu electrònica és l’adreça electrònica de la Universitat Oberta de Catalunya per mitjà de la qual la comunitat universitària i els tercers que es relacionen amb la Universitat poden tenir accés a la informació, els serveis i els tràmits electrònics de la Universitat. Es pot accedir a la seu electrònica des del web de la UOC o directament mitjançant l’adreça:\nAquesta seu electrònica ha estat aprovada per acord del Comitè de Direcció Executiu de la Universitat Oberta de Catalunya de 4 de novembre de 2013.\nLa UOC és la titular de la seu electrònica i en garanteix la integritat i la veracitat. També és responsable de l’actualització de la informació i dels serveis als quals es pot accedir des de la seu. La gestió i l’administració de la seu corresponen a la Secretaria General de la Universitat, que en podrà delegar l’administració en les àrees o unitats responsables per raó de la matèria.\nPer a més informació amb relació a la seu electrònica de la UOC, us podeu posar en contacte amb l’Oficina per a l’Administració Electrònica a l’adreça seuelectronica@uoc.edu.


El diputat d’Acció Climàtica de la Diputació visita la Casa de la Vila i el polígon La Pobla Nord\nEl diputat d’Acció Climàtica de la Diputació de Barcelona, Xesco Gomar, va ser a Súria divendres 28 de maig per visitar les instal·lacions de la nova depuradora del polígon industrial La Pobla Nord i tractar altres temes relacionats amb el medi ambient. En aquesta visita va ser acompanyat per l’alcalde Albert Coberó i pels regidors d’Urbanisme, Miquel Àngel Montañá, i de Medi Ambient, Miquel Soliva.\nAbans del desplaçament al polígon industrial, el diputat d’Acció Climàtica va participar en una reunió de treball al saló de sessions de la Casa de la Vila, on van ser tractats diferents temes mediambientals, amb la participació d’altres membres del govern municipal i de l’àrea d’Acció Climàtica de la Diputació. També va signar en el Llibre d’Honor de la Vila.\nLa nova depuradora del polígon va entrar en funcionament durant l’any passat. La seva posada en marxa va tenir el suport econòmic de la Diputació.\nMés d’una setantena de persones participen a Súria en la jornada de neteja de la Setmana Europea de la Prevenció de Residus\nSúria es va afegir de nou a la Setmana Europea de la Prevenció de Residus amb una jornada de neteja que es va desenvolupar el passat dissabte 8 de maig en diferents punts de l’entorn natural de la vila, amb la participació de més d’una setantena de persones. L’organització d’aquesta activitat va anar a càrrec de l’Ajuntament, l’empresa ICL, el Centre Excursionista i la Mancomunitat Intermunicipal del Cardener.\nL’acció de neteja va tenir lloc a la Riera del Tordell, El Salí i Cal Jover. Les persones participants van rebre un kit del ‘Let’s Clean Up Day’, lema que identifica la Setmana en el conjunt d’Europa. En total, van ser recollits més de 300 quilos de residus.\nLa jornada es va iniciar al Parc Municipal Macary i Viader, i va comptar amb la participació del regidor de Medi Ambient, Miquel Soliva, directius d’ICL i membres de la plantilla de l’empresa minera, del Centre Excursionista i de la Mancomunitat Intermunicipal de Cardener, entre d’altres persones. Posteriorment, els residus recollits van ser dipositats a la Deixalleria Municipal.\nSúria participa de forma habitual en la Setmana Europea de la Prevenció de Residus, els objectius de la qual són conscienciar sobre el volum de residus que es llencen de forma incontrolada a la natura i col·laborar en la preservació de l’entorn. A Catalunya, aquesta iniciativa compta amb el suport de la Generalitat i la Diputació de Barcelona.


La disbauxa típica de Carnaval regnarà al Pallars | Pallars Digital\nLa disbauxa típica de Carnaval regnarà al Pallars\nFesta i gastronomia es combinen a la perfecció durant la festa de Carnaval | Sort ha donat avui el tret de sortida amb el mandongo popular i l’elaboració del facit de Carnaval\nper Redacció, 8 de febrer de 2018 a les 10:30 |\nLa Plaça Major veurà les millors disfresses del Carnaval de Sort | Ajuntament\nS'apropa Carnaval i, com no podia ser d'una altra manera, les poblacions pallareses es preparen per viure uns dies carregats de festa i de disbauxa. Els primers a celebrar-ho seran, com de costum, els nens i nenes de les escoles que ja divendres a la tarda es posaran la disfressa i, en alguns punts fins i tot cremaran el rei Carnestoltes.\nTorna la farinada a Tremp\nLa capital del Pallars Jussà recupera una activitat que feia temps que no celebrava: la farinada organitzada per La Casa del Sol Naixent. La Plaça Capdevila es convertirà, dissabte a les dotze del migdia, en un camp de batalla. L'objectiu és senzill: embrutar-se llençant-se farina pel cap. A la tarda serà el torn de la rua de comparses i carrosses. Per cinquè any consecutiu, les millors colles competiran per agradar al jurat i endur-se els premis. El veredicte se sabrà així que acabi la rua i el Rei Carnestoltes faci el seu pregó.\nJa a la nit, el grup de versions Zapping serà l'encarregat de posar la música a un Pavelló del Casal que incrementarà les mesures de seguretat. D'aquesta manera, l'Ajuntament controlarà especialment les persones que fumin dins el recinte, així com l'entrada dels menors de 16 anys, que hauran d'anar acompanyats d'un tutor legal i amb una autorització signada. Podeu consultar el programa d'actes de Tremp en aquest enllaç.\nA Sort, des d'aquest dijous\nA la capital del Sobirà, la festa de Carnestoltes ja ha començat aquest dijous, amb lo Calderer del Mandongo Popular, que donarà pas a la preparació del facit de Carnaval. Per divendres hi ha previst el tradicional ball de la Passa, i una xocolatada al Centre Cívic de la ciutat.\nDissabte a la tarda, l'alcalde del Carnaval farà un discurs, abans de donar pas al passa-bars amenitzat per la música dels Xafarrostolls. A la nit, Tarantella i Banda Neon faran ballar tots els assistents al Pavelló d'Esports. El dilluns serà un dels dies més esperats per la canalla, amb la cercavila i la Passa Infantil. A més, la festa recupera el Correfoc de Carnaval, just després de la Sorollada.\nEl Carnaval es viu als carrers i a les xarxes socials. Per això l'Ajuntament ha engegat un concurs de fotografia a Instagram, on recollirà totes les imatges a l'etiqueta #instacarnavalsort2018. En aquest enllaç podeu recuperar la programació de Sort.\nLa Pobla també viu el Carnaval\nA la Pobla de Segur, els actes arrencaran dissabte amb l'Escudellada Popular, tot i que el plat fort del cap de setmana arribarà al vespre amb la Gran Rua de Carnaval per recòrrer els carrers de la població. Els premis es faran entrega a quarts de dues de la matinada, durant l'actuació d'un DJ al pavelló. Les celebracions es reprendran dimecres, amb l'enterrament de la sardina. Consulta tots els actes previstos a la Pobla en aquest enllaç.\nA Esterri d'Àneu, el Carnestoltes arriba diumenge\nAcompanyat dels poders fàctics, el rei Carnestoltes arribarà diumenge a Esterri d'Àneu disposat a pronunciar el seu discurs i no deixar a ningú content. Tot seguit arrencarà el ball de tarda a càrrec de Zamba Show, que es reprendrà a partir de les onze de la nit.\nPer dilluns hi ha previst el el dinar de dones, la plega i el ball de nit i concurs de disfresses. El Carnaval es clourà dimarts amb el judici final del rei Carnestoltes i el posterior funeral.\nLa Guixa d'Isona\nSi hi ha un aspecte que pot fer ombra a la part més festiva de Carnaval, aquest és, sense dubte, la gastronomia. Facit, sardines... i la Guixa d'Isona. El dissabte passat, els nens i nenes de la població ja es van encarregar de recollir casa per casa tots els ingredients necessaris per cuinar l'escudella, així que només queda esperar a dimarts per cuinar-la a la vintena de calders sobre un foc de llenya. I tastar-la, és clar.\nCultura, La Guixa, Carnestoltes, La Passa, Carnaval de Sort, carnaval, Escudellada, Sardinada


Amics del Museu Geològic del Seminari de Barcelona: Amics del Museu: BATALLERIA núm.20\nAmics del Museu: BATALLERIA núm.20\nAcaba de sortir el número 20 de la revista de Paleontologia Batalleria. Aquesta, malgrat que només té 28 pàgines, conté cinc interessants articles el primer dels quals el signen Pedro Adserà i Sebastián Calzada. En ell es proposa que dos exemplars de bivalves de l’espècie Cardium larteti, procedents de l’Aptià inferior de Cervera del Maestre, s’integrin dins el gènere Integricardium.\nEn el segon article, escrit en anglès, es descriu un peculiar trilobit, Lanceaspis hammondi del Devonià inferior de l’Anti-Atlas (Marroc) i que apareix a la portada, el qual presenta característiques de les subfamílies Asteropyginae i Acastavinae, però no així l’espina prefrontal, i per tant la seva afiliació resulta, ara per ara, incerta.\nEl tercer article també està escrit en anglès i el signa Paul D. Taylor del Departament de Ciències de la Terra del Natural History Museum de Londres i en ell es fa una revisió de l’holotip Corynotrypoides ladina, fòssil enigmàtic del Triàsic superior del NE d’Itàlia, amb l’ajut d’un microscopi electrònic. Amb aquesta tècnica s’ha descobert que aquest fòssil originàriament asignat al phylum Bryozoa podria, en realitat, pertànyer al grup dels serpúlids colonials del tipus Filograna.\nEl següent treball versa sobre dos espècies de gasteròpodes del Cretaci d’Angola: Nerinea capalloi i Multiptyxis angolensis, dels autors Sebastián Calzada i Joan Corbacho, i en ell s’inclou la primèra espècie dins Eunerinea, i la segona se la considera com una nova espècie i així se la descriu.\nEn el darrer article, signat per Joan Corbacho, es descriu el nou gènere Kierarges, de la subfamília Isotelinae, a través de l’espècie tipus Kierarges morrisoni, de l’Ordovicià inferior de la regió de Zagora (Marroc). Es dóna el cas que aquest nou gènere també apareix en l’Ordovicià inferior de Portugal.\nA la crònica del MGSB es fa un repàs de l’estat de les col·leccions i activitats com és el fet que la col·lecció Rosell-Llompart està en fase d’entrada i numeració (a càrrec del Dr. Antonio Abad), que el Sr. Joan Vilella continua incorporant els seus pròpis fons; el Sr. Francisco Carrasco segueix el seu estudi sobre els equínids, i que el Dr. Luterbacher segueix estudiant l’estratigrafia de Menorca. També es fa esment de les visites d’investigadors al Museu i de la relació constant del Museu amb els investigadors de la Universitat Autònoma de Barcelona i amb els de l’Institut Català de Paleontologia de Sabadell, així com també de la intensa col·laboració del Museu amb l’Institut Cartogàfic i Geològic de Catalunya a través del Sr. Pedro Adserà, el qual ha el·laborat una brillant història del Museu i un catàleg d’holotips del qual aviat donarem notícia en aquest blog.\nA la crònica també es comunica la nova web del Museu que, gràcies al Sr. Francisco Carrasco, ara disposa d’un nou domini amb més prestacions informàtiques. Si voleu consultar-la, cliqueu aquí. Finalment es recorda que segueixen les tasques de recopilació de dades dels associats als “Amics del Museu” i també se’ns felicita a l’equip d’aquest blog per la feina realitzada al llarg d’aquest anys.\nPublicat per Amics del Museu Geològic del Seminari de Barcelona a 8:33\nMn. Francesc Nicolau: HI HA MÉS PERILL DEL QUE ES ...\nIsabel Benet: RECORREGUT PER LA SERRA DE LLABERIA\nJorgina Jordà: V TAULA DE CANYELLES


Classes Matins | Escola Oficial de Patinatge Inline\nPosts Tagged ‘classes matins’\nInici classes matins al Clot de la Mel\nLes classes de dimarts i dijous matí s’animen!\nVam començar sent poquets, molt poquets, tot i el que cada dia entra el solet a la pista de Clot de la Mel, entre les 10 i les 11h per a nosaltres sols 🙂\nLa cosa s’ha anat animant i ja veieu! Aquí teniu el fantàstic grup que érem avui amb persones excel.lents!\nSi teniu els matins de dimarts o dijous lliures, veniu i aprofiteu les primeres hores per fer esport en un ambient immillorable!\nInici classes matins Clot de la Mel\nA PARTIR DEL 14 D’OCTUBRE CLASSES PELS MATINS A CLOT DE LA MEL!\nA partir del dimarts 14 d’octubre farem classes pels matins a la pista de Clot de la Mel, on els aturats, estudiants i jubilats gaudireu del 50% de descompte en tots els preus, per fer classes només en aquests horaris, si veniu a altres horaris s’aplicaran les tarifes habituals. Cal dur acreditació de la situació d’aturat, jubilat o carnet d’estudiant vigents.\nSi no ets aturat, jubilat o estudiant també pots venir en aquests horaris pagant les tarifes habituals.\nHORARIS DE CLASSE DE MATINS: DIMARTS I DIJOUS de 10 a 11 a Clot de la Mel, adults nivell principiant i mig\nCom sempre, podeu venir directament sense reservar ni avisar, només arribant 20 minuts abans de la sessió i com sempre també, el lloguer de material és gratuït.\nPer a qualsevol dubte o consulta, podeu contactar-nos a info@escolapatinatge.com


Finançat el 09 / 12 / 2021\nCompra del Mas als antics propietaris i propietàries\nHem decidit arribar, com a mínim, a aquesta xifra perquè creiem que és una quantitat a la que podríem aplegar fàcilment, malgrat que no acabe de quallar-se l'autofinancament del projecte. Aquesta quantitat ens reduïria el cost econòmic fins a un punt en el qual el col·lectiu actiu podria arribar a assumir la part restant. Ho faria a partir de l'aportació individual d'un capital social més elevat del que ja hem aportat, amb tots els esforços que això implica. En conseqüència, l'inici del projecte serà més lent i amb els impediments de tenir un pressupost més limitat per invertir en l'entorn, però serà suficient per garantir la continuitat del projecte de bona manera.\nAcabar de costejar l'adquisició de l'espai\nAquesta quantitat es divideix entre la xifra restant per adquirir la propietat (5000€) i les despeses notarials (2500€). Arribar a aquesta xifra permetrà als actuals habitants del Mas no tenir préstecs ni sobreesforços i començar el projecte amb l'aportació del capital social estipulada fins ara i que, en principi, es mantindria una vegada el Mas del Potro siga cooperativa d'habitatge.\nAl terreny del Mas hi han molts pins mediterranis que van ser tombats durant els últims temporals i que estan secs. Això fa perillar no sols els bancals i les infraestructures, sinó també l'entorn del Barranc del Cint ja que fan més fàcil l'aparició i dispersió d'incendis forestals. Els bancals del Mas permeten fer de tallafocs natural, però s'han de mantenir. Amb la motoserra, a més de tot això, podrem garantir llenya per mantenir el caliu de la casa a l'hivern i per fer servir el forn!\nDesbrossadora de gasolina per superfícies mitjanes\nAmb la motoserra, aquesta és una de les eines necessàries des del primer minut! El Mas es troba en el Barranc del Cint i la humitat fa créixer de valent bona cosa d'herbes, sobre tot esbarzers i plantes de ribera que s'han de desbrossar perquè invadeixen les infraestructures, el GR i, sobre tot, augmenten el risc d'incendi a l'estiu.\nAmb aquest Goteo volem donar-li continuitat al projecte col·lectiu del Mas del Potro situat al barranc del Cint (l'Alcoià) i iniciat al voltant del 2001 per un grup de joves activistes de la ciutat d'Alcoi.\nAquest grup, junt amb una comunitat compromesa d'amics del Potro, van reconstruir la casa des de les runes, van preparar els terrenys i van dotar l'entorn de millors comoditats per habitar-lo de forma continuada i autogestionada.\nVint anys després, aquesta primera etapa es dóna per finalitzada i prenem el relleu. 🌱🌿\nEl nou projecte que envolta el Mas pretén crear un Centre Social Autogestionat de Muntanya\nUn punt de trobada i de sinèrgies entre l'agroecologia, la cultura descentralitzada i l'acció social:\nProjectem l'espai com un enclau magnífic per desenvolupar tallers, activitats, formacions i encontres que fomenten l'agroecologia, la sobirania alimentària, la cura pel medi ambient i les xarxes entre les persones.\nComptem amb una llibreria, un taller, una gran sala per albergar grups de persones, així com diferents espais per poder reunir-nos, xarrar i fer formacions, tant a l'exterior com a l'interior.\nHi han molts bancals per cultivar (amb sistema de goteig pel reg) i corrals ja edificats que demanen vida.\nTot això a partir d'un posicionament polític des de l'horitzontalitat, l'ecofeminisme i l'autogestió; acollint totes les diversitats sexuals, de gènere i afectives.\nVolem garantir un espai sostenible en el temps.\nPer això, ens interessa la facilitació de processos i l'acció comunitària i conjunta amb persones i entitats afins als principis del projecte i de les persones que l'habitaran en el temps. La pedagogia, la gestió de grups i l'accessibilitat són ferramentes que considerem fonamentals per transmetre les nostres inquietuds, així com per facilitar l'aparició i consolidació d'altres iniciatives i persones, tant en el Centre Social com en l'habitatge.\nDe fet, projectem la possibilitat de crear una cooperativa d'habitatge per enfocar les energies en la cura de la casa i dels terrenys agrícoles de manera que puguem dur a terme un model de vida en contraposició als dogmes de l'individualisme i de la propietat privada.\n🌿 En el moment de concretitzar els punts d'acció del projecte, hem seguit les quatre dimensions que segueixen nombrosos projectes comunitaris compromesos amb la transformació social:\nEcològica : Prendre consciència de la crisi climatològica i energètica que sofrim i proposar escenaris respectuosos amb l'entorn i les vides que hi formen part.\nEconòmica : Poder ser autosuficients dins dels marcs d'una economia compartida per viure.\nCultural i/o educativa : Crear i facilitar espais artístics i d'auto-aprenentatge que fomenten els coneixement populars, alhora que experimentem nous formats.\nSocial : Fomentar l'esperit crític i tindre un impacte local i regional enfront les problemàtiques, les incoherències i les injustícies que ens envolten, posant el focus en la realitat de les Comarques centrals.\n🌿 A partir d'aquestes dimensions, entenem com alguns objectius del Mas del Potro:\nRealitzar una producció agroecològica i sostenible a través de les hortes, la cura dels animals i la transformació alimentària.\nVida en comunitat i organització horitzontal, és a dir, proposar formes de vida compartides, on l'alimentació, sostre i cures siguen responsabilitat de totes\nCrear un espai comú, obert i intergeneracional; disponible per desenvolupar iniciatives col·lectives mitjançant activitats, tallers, reunions...\nMantenir el que el Mas del Potro ha estat durant anys: un lloc de trànsit, de pas, d'aturada, de respirar, de mirar-nos, de compartir i de lluitar pel que som i pel que volem ser.\nGarantir la conservació del Mas, que data del 1850, i habilitar, restaurar i recuperar nous espais que amb el temps han caigut en el desús.\nEns motiva viure en continu contacte amb la natura, crear una comunitat de persones que lliurement han elegit viure i organitzar-se sense jerarquies i que estiguen disposades a invertir les seues energies i el seu temps en treballar la terra, intentant fer el mínim impacte negatiu en l'ecosistema. Això significa comprometre's a respectar l'entorn, la fauna, la flora i les persones que l'habiten.\nDeixem la porta oberta per a totes les persones que vulguen conèixer i/o formar part del projecte; sempre disposades a repensar-lo a partir del consens de les persones involucrades.\nAra per ara, tres amigues hem decidit prendre per les banyes el projecte per garantir la seua continuitat.\nLes iniciadores som: Sara, Roger i David. Som tres joves de la comarca d'El Comtat amb diferents experiències en projectes semblants.\nSara ha estudiat Història de l'Art i Sociologia a França, a més d'haver realitzat un màster en art i societat a Barcelona. Després d'haver participat i gestionat projectes comunitaris al sud de França, d'haver militat en ciutats i d'haver col·laborat en col·lectius socials per Europa, s'interessa per l'acció sociocultural i artística descentralitzada i la memòria rural.\nRoger amb fort interés per l'agronomia, botànica i transfomació de productes. Mogut per la sobirania alimentària, la dignitat camperola i els drets LGTBIQ, és particep de moviments socials al País Valencià així com a altres punts de la geografia de l'Estat i fora d'ell.\nDavid ha estat vinculat a la vida al camp des de menut. Amb els estudis universitaris va poder fer vida a diferents ciutats, tant dins com fora del territori. Acompanyat d'inquietuds polítiques i socials allà on ha anat, ha intentat donar-li forma a aquestes per mitjà dels estudis, l'experiència i l'estímul del, necessari, conctacte amb la gent del voltant. Des de fa un temps ha format part de diferents projectes comunitaris encaminats en la vida i el treball rural arreu dels pobles que formen la comarca d'El Comtat.\nCom a experiència col·lectiva, totes tres formem part d’ APOC (Acció Política del Comtat), col·lectiu jove però ambiciós que es creà per canalitzar les nostres energies entorn a la sobirania alimentària dels pobles i la creació d’espais d’oci i cultura on totes ens sentirem segures. Ara mateix el projecte que continua en marxa és l’Horta ACABassaes al terme d’Alcosser.\nTenim entre 22 i 23 anys. Com a jovençols, som conscients de les dificultats que tenim la nostra generació -precaritzada- per obtenir recursos econòmics i per emprendre. Per això, necessitem ajuda, vincles i col·laboració... Sabem que ho podem fer, i si ho fem, fem-ho bé!\nTotes tres ens vegem amb les forces, la il·lusió, la motivació i la capacitat per portar endavant este ambiciós projecte. En som tres, però la porta no restarà tancada; un dels objectius és crear una comunitat de persones compremeses, un espai d’experimentació i de convivència al Barranc del Cint.\nAnirem unint-nos segons els ritmes, el temps, els encontres i les coincidències...\nEl Mas del Potro es queda i serà col·lectiu! 🌿\nEl nostre compromís social es centrarà en el desenvolupament agrorural. No entés com desenvolupament en termes de creixement, extractivisme i explotació, sinó com una manera de dignificar la vida de les persones en el medi rural a partir de la sobirania (energètica, alimentària i cultural). Amb això, entenem aquest compromís social com un mitjà per facilitar i compartir la transició ecològica i social.\nDonem la possibilitat de col·laborar amb el projecte donant-nos ferramentes d'agricultura, construcció, fontaneria, carpinteria... que tingueu apart\nVolem escoltar els vostres consells tècnics i sabers populars relacionats amb les activitats que hem anomenat.\nPropostes de col·laboració\nQualsevol iniciativa o proposta de col·laboració per treballar juntes és benvinguda, nosaltres les llegirem totes i en plantejarem la viabilitat.\nIntercanvi i banc de llavors\nVolem promoure el cultiu de varietats tradicionals, la propagació, divulgació i intercanvi d'aquestes. Si tens llavors que volgueres donar i multipl\n<iframe frameborder="0" height="492px" src="//ca.goteo.org/widget/project/projecte-eco-social-al-mas-del-potro?lang=ca" width="300px" scrolling="no"></iframe>


El primer número de La Juanita es mereix una festa! - La Juanita\nEl primer número de la revista és mereix UNA FESTA, no?\nPublicat per lajuanita\t6 de Novembre de 2019 Cap comentari\nEl Núm.01 de La Juanita arriba a Vilanova i la Geltrú i volem aprofitar que coincideix amb la Fira de Novembre per sortir al carrer el dies 8 i 9, i celebrar-ho amb tothom qui tingui ganes!\nA partir del 7 de novembre, la revista La Juanita arriba a Vilanova i la Geltrú amb una tirada de 5.000 exemplars que es distribuiran a gairebé 50 llocs repartits per tota la ciutat. És un moment de celebració que no volem deixar passar, és la primera Juanita i això és mereix una festa!\nEls dies 8 i 9 de novembre, a la terrasa del Bar Itàlia, enmig de la plaça de les Cols. Tindrem un espai on podràs veure, tocar i endur-te la revista, i programarem aquestes activitats per a tothom qui tingui ganes de venir a celebrar l’arribada de La Juanita a Vilanova i la Geltrú.\n17:00 – Obrim!\n18:00 – LA CAUSA Djs\n19:00 – DISCOMMON\n20:00 – LOS CHICOS DEL VERSALLES\n10:00 – Obrim!\n13:00 – CONTACONTES familiar\n14:00 – Música i Vermut\n18:30 – CONTACONTES adults\n19:30 – ROC RUDDOCK\n20:30 – RATA EAP & REDKID backed by ROC RUDDOCK\nArriba a Vilanova el primer número de La Juanita\nJordi Cuixart saluda La Juanita amb un carta\n+1.000€ en 24hores! Milions de gràcies. Seguim!\nAnterior PublicacióFE D'ERRATES\nSegüent PublicacióJordi Cuixart saluda La Juanita amb un carta\nComentar Cancel·lar comentari\nGuarda el meu nom, email, i web en aquest navegador per la próxima vegada que vulgui comentar.\nLa Juanita és una associació cultural, sense ànim de lucre, formada per vilanovins i vilanovines que comparteixen la inquietud de conèixer i reconèixer Vilanova i la Geltrú des de les diferents mirades que hi conviuen. Un projecte en construcció que anirà creixent, de forma imperfecta i a poc a poc, per intentar descobrir com som i què és ser vilanoví/na.


“En família cal renunciar a l’eficàcia” (Francesc Orteu)\nEn una societat on les necessitats bàsiques les tenim raonablement cobertes, la part emocional pren molta importància. Per tant, fer de pare és ajudar els fills a créixer amb prou solidesa emocional. Fixa’t en una cosa. Tots els pares estimen els seus fills, oi? Això sembla una evidència. Però en canvi no tots els fills estan segurs que els seus pares els estimen. Sovint els pares ho donem per fet i és un error.\nCreiem que el fet de cuidar-los ja mostra el nostre afecte.\nI des del punt de vista del fill no és tan evident. Un nen s’ha de sentir estimat perquè això li donarà molta solidesa en tot el que faci. El fill ha de saber que quan es faci gran i marxi de casa, passi el que li passi, els seus pares sempre li donaran suport emocional.\nUna manera de mostrar l’afinitat emocional és l’aspecte físic. Som de cultura mediterrània i des de fa mil·lennis criem els nostres fills abraçant-los, manifestant l’afecte a través del contacte. L’afectivitat física és necessària però no suficient.\nQuina altra cal?\nEl nen ha de sentir que té un suport incondicional. És a dir, s’ha de sentir estimat sempre i no només quan fa bondat. No ha de sentir que l’amor dels pares depèn de les circumstàncies. Si un fill treu males notes, cal que treballi més fins que aconsegueixi millorar-les, però no pot ser que els pares li facin creure que se l’estimen menys. Dit d’una altra manera, la transmissió de l’amor dels pares als fills no és modulable. El fill s’ha de sentir estimat fins i tot quan t’hi enfades.\nQuè et costa quan fas de pare?\nSegurament el que em costa en la relació amb els meus fills és també el que em resulta més difícil en la relació amb altres persones. Em costa haver de repetir una vegada i una altra les mateixes coses. Per la meva professió, sóc una persona eficaç. L’eficàcia és un valor essencial en l’àmbit professional, però resulta que quan vols traslladar aquesta eficàcia a casa no funciona. Em costa haver d’acceptar que en família he de renunciar, ho vulgui o no, a un grau important d’eficiència.\nCom es compensa aquesta manca d’eficiència?\nAmb paciència, que és la virtut domèstica que complementa la pèrdua d’eficiència. Allà on no hi ha eficiència, cal paciència. I també cal ser capaç de repetir les mateixes coses un cop i un altre, i fer-ho cada cop igual de bé.\n¿Hi ha alguna manera per incrementar aquesta eficiència com a pares?\nAbans, en gairebé totes les cases hi havia avis. Eren molt útils perquè compensaven la manca de temps dels pares. Ells podien aportar un tracte pacient als nens. Mentre els pares intentaven fer les coses amb eficiència els avis podien fer-ho pacientment. I aquest balanç funcionava bé. Hi havia repartiment de tasques. Avui aquesta doble tasca l’hem de fer només els pares i no resulta gens fàcil.\nSí, però ara vivim en un poble de 40 o 50 habitants, a 1.500 metres d’alçada, perdut entre les muntanyes del Pirineu. El meu fill Martí hi va néixer. Va ser la primera criatura que venia al món en aquell lloc en 30 anys.


La CUP trasllada al Parlament el malestar dels regants del Canalet | Candidatura d'Unitat Popular\nPresentarem al proper Ple de l'Ajuntament de Tàrrega i també a la resta d'ajuntaments de la comarca que reguen mitjançant aquesta infraestructura, una moció de suport als regants del Canalet.\nEls pagesos de la comunitat de regants del Canalet de Tàrrega han vist com les pressions de la comunitat de regants del Segarra-Garrigues i la inacció de la Conselleria d’Agricultura de la Generalitat van provocar que, el passat 21 d’abril, se’ls tallés l’accés a l’aigua des del canal d’Urgell, tot i tenir l’autorització de la CHE, que va obligar al Canal d’Urgell obrir de nou l’aigua als regants del canalet com a mesura cautelar per no perdre les collites d’enguany.\nEl Canal Segarra-Garrigues és una macro-infraestructura de distribució en alta que ha tingut uns sobrecostos enormes. Tacada per l’ombra de la corrupció, intenta controlar el negoci de l’aigua a Ponent amb uns preus abusius per a molts petits pagesos, que no tenen altre remei que arrendar o vendre les seves terres als grans terratinents per no poder pagar les obligades inversions en sistema de reg i distribució de l’aigua en baixa, o endeutar-se de per vida per fer aquestes inversions. Aquest sistema provoca concentració parcel·lària, desfiguració dels paisatges agrícoles tradicionals de secà, afecta als entorns naturals protegits i comporta la concentració del negoci agrícola de regadiu en poques mans.\nEn aquesta mateixa línia, des de la CUP de Tàrrega presentarem al proper Ple de l’Ajuntament de Tàrrega una moció de suport als regants del Canalet, moció que també hem presentat a la resta d’ajuntaments els termes municipals dels quals són regats per aquesta infraestructura.\nMoció de suport als regants del Canalet de Tàrrega\nLa diputada de la CUP, Mireya Boya, pregunta al parlament sobre el futur del Canalet de Tàrrega 18/5/2016


Cs de Benicàssim s'absté per a garantir el pagament als proveïdors\nLa portaveu de Ciutadans (Cs) a l'Ajuntament de Benicàssim, Cristina Fernández, ha manifestat que "Cs s'ha abstingut en el ple sobre els sobre costos en festes per a garantir el pagament als proveïdors". "Des de Cs hem prevalgut la responsabilitat al partidisme, no com per exemple ha fet Compromís que pretenia fraccionar l'expedient, cosa que no solament podia dilatar més encara el procés sinó que podia provocar greuges", ha explicat la regidora, qui ha postil·lat que "el que no es pot és pagar a uns sí i a uns altres no perquè tots han realitzat els serveis per la qual van ser contractats".\nNo obstant això, l'edila ha assenyalat que "això no lleva perquè el nostre partit reprove la pèssima gestió de l'alcaldessa i el seu equip de Govern en la planificació de les festes de Sant Tomás". "Els actes previstos sempre són els mateixos any rere any per tant, no hi ha excusa que valga", ha destacat la portaveu i, en aquest sentit, ha lamentat "la falta d'autocrítica de Marqués com a principal responsable del Consistori".\nPel que respecte a les factures del clos dels Festivals ha tornat a lamentar "l'opacitat de l'Executiu" ja que "des de Cs portem demanant el desglossament de les despeses de cadascun dels festivals des de principi de legislatura sense èxit". "Volem saber els ingressos reals que es reverteixen per a la ciutat en aquests esdeveniments", ha traslladat la regidora, per aquesta raó, s'ha preguntat "què pot amagar el Govern local en guardar amb tant zel aquestes dades". "Els festivals són un orgull per a la província i per a Benicàssim però, no per això, hem d'obviar la necessitat de continuar treballant per a millorar-los i convertir-los en una font de riquesa real i consolidada", ha conclòs la regidora.


La botifarra de perol, juntament amb la botifarra negra, és el producte insígnia de la casa. Fa més de 50 anys que la recepta i el procés d’elaboració s’han mantingut intactes, apresos de les matances de porc tradicionals a les cases de pagès de la zona. Una selecció de qualitat de la carn del porc se sotmet a una cocció dins la perola de 2h a una temperatura de 100º. Després es tria la carn, se salpebra i, ja dins la tripa natural i sense additius, es torna a posar a cocció durant 1 hora a 85º Ingredients: Carn del cap, cansalada , ventre, ronyó, careta, sal i pebre. Embotit amb tripa natural. Com ens ho mengem: Es pot coure a la brasa o la planxa, sencera o esparracada. També es pot posar a bullir a l’olla del caldo per fer la típica escudella i carn d’olla. Conservar entre 0ºC i 5ºC